ΠΕΡΙΕΧΟΜΕΝΑ
ΑΠΟΦΑΣΕΙΣ
Τροποποίηση της υπό στοιχεία 109649/ΓΔ4/
24.09.2024 κοινής απόφασης του Υπουργού και
της Υφυπουργού Παιδείας, Θρησκευμάτων και
Αθλητισμού «Συγκρότηση και αρμοδιότητες Επιστημονικής Επιτροπής» (Β’ 5369).
Έγκριση υπερωριακής απασχόλησης των διοικητικών υπαλλήλων της Σιβιτανιδείου Δημόσιας
Σχολής Τεχνών και Επαγγελμάτων κατά το έτος
2025.
Απαγόρευση πρόσδεσης στα ναύδετα (77 ρεμέτζα) στο «Παλαιό Λιμάνι» Σπετσών του Δήμου
Σπετσών.
ΑΠΟΦΑΣΕΙΣ
Αριθμ. 15437/Δ7
(1)
Τροποποίηση της υπό στοιχεία 109649/ΓΔ4/
24.09.2024 κοινής απόφασης του Υπουργού και
της Υφυπουργού Παιδείας, Θρησκευμάτων και
Αθλητισμού «Συγκρότηση και αρμοδιότητες Επιστημονικής Επιτροπής» (Β’ 5369).
Ο ΥΠΟΥΡΓΟΣ ΚΑΙ Η ΥΦΥΠΟΥΡΓΟΣ ΠΑΙΔΕΙΑΣ,
ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ
Έχοντας υπόψη:
1. Τις διατάξεις:
α. Της παρ. 10 του άρθρου 26Α του ν. 4368/2016 «Μέτρα για την επιτάχυνση του κυβερνητικού έργου και
άλλες διατάξεις» (Α’ 21),
β. του ν. 1566/1985 «Δομή και λειτουργία της πρωτοβάθμιας και δευτεροβάθμιας εκπαίδευσης και άλλες
διατάξεις» (Α’ 167),
γ. του ν. 4823/2021 «Αναβάθμιση του σχολείου, ενδυνάμωση των εκπαιδευτικών και άλλες διατάξεις» (Α’ 136),
δ. του ν. 4622/2019 «Επιτελικό Κράτος: οργάνωση, λειτουργία και διαφάνεια της Κυβέρνησης, των κυβερνητικών
οργάνων και της κεντρικής δημόσιας διοίκησης» (Α’ 133),
ε. των άρθρων 13, 14 και 15 του Κώδικα Διοικητικής
Διαδικασίας (ν. 2690/1999, Α’ 45),
στ. του άρθρου 2 του ν. 3966/2011 «Θεσμικό πλαίσιο
των Πρότυπων Πειραματικών Σχολείων, Ίδρυση Ινστιτούτου Εκπαιδευτικής Πολιτικής, Οργάνωση του Ινστι-
τούτου Τεχνολογίας Υπολογιστών και Εκδόσεων "ΔΙΟΦΑΝΤΟΣ" και λοιπές διατάξεις» (Α’ 181),
ζ. του π.δ. 18/2018 «Οργανισμός Υπουργείου Παιδείας
και Θρησκευμάτων» (Α’ 31),
η. του π.δ. 84/2019 «Σύσταση και κατάργηση Γενικών
Γραμματειών και Ειδικών Γραμματειών/Ενιαίων Διοικητικών Τομέων Υπουργείων» (Α’ 123),
θ. του άρθρου 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98)
όπως παραμένει σε ισχύ δυνάμει της περ. 22 του άρθρου
119 του ν. 4622/2019 (Α’ 133),
ι. του π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετονομα-
σία Γενικών και Ειδικών Γραμματειών - Μεταφορά αρμοδιοτήτων, υπηρεσιακών μονάδων, θέσεων προσωπικού
και εποπτευόμενων φορέων» (Α’ 130),
ια. του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
2. Την υπ’  αρ. 80/05.01.2024 κοινή απόφαση του
Πρωθυπουργού και του Υπουργού Παιδείας, Θρησκευμάτων και Αθλητισμού «Ανάθεση αρμοδιοτήτων στην
Υφυπουργό Παιδείας, Θρησκευμάτων και Αθλητισμού,
Ζωή Μακρή» (Β’ 69).
3. Την υπό στοιχεία 109649/ΓΔ4/24.09.2024 κοινή
απόφαση του Υπουργού και της Υφυπουργού Παιδείας,
Θρησκευμάτων και Αθλητισμού «Συγκρότηση και αρμοδιότητες Επιστημονικής Επιτροπής» (Β’ 5369).
4. Την υπό στοιχεία 154540/Δ7/23.12.2024 κοινή
απόφαση του Υπουργού και της Υφυπουργού Παιδείας,
Θρησκευμάτων και Αθλητισμού «Αντικατάσταση Μελών Επιστημονικής Επιτροπής (υπό στοιχεία 109649/
ΓΔ4/2024 υπουργική απόφαση)» (Β’ 7320).
5. Το γεγονός ότι από την παρούσα απόφαση δεν
προκαλείται δαπάνη σε βάρος του τακτικού προϋπολογισμού, σύμφωνα με την υπό στοιχεία Φ.1/Γ/56/11110/
Β1/31.1.2025 εισήγηση του άρθρου 24 του ν. 4270/2014
(Α’ 143), της Γενικής Διεύθυνσης Οικονομικών Υπηρεσιών του Υπουργείου Παιδείας, Θρησκευμάτων και Αθλη-
τισμού, δεδομένου ότι δεν προβλέπεται αποζημίωση
του Προέδρου και των μελών του εν λόγω συλλογικού
οργάνου.
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
14 Φεβρουαρίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 613
14.02.2025 21:06:12
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 613/14.02.2025
6. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρησης στο ΕΜΔΔ-ΜΙΤΟΣ, αποφασίζουμε:
Την τροποποίηση της υπό στοιχεία 109649/ΓΔ4/
24.09.2024 απόφασης του Υπουργού Παιδείας, Θρησκευμάτων και Αθλητισμού «Συγκρότηση και αρμοδιό-
τητες Επιστημονικής Επιτροπής» (Β’ 5369), ως εξής:
Στο άρθρο 2, περί των αρμοδιοτήτων της Επιτροπής,
διαγράφεται ο αριθμός «1» πριν από τις λέξεις «Η Επιτροπή» και η υποπερ. iii) της περ. β) της παρ. 1 του άρθρου
2 αντικαθίσταται ως εξής:
«iii) α) εποπτεύει κάθε προπαρασκευαστική ενέργεια
που σχετίζεται με την υλοποίηση των βίντεο, β) παρακολουθεί τα βίντεο της σύγχρονης και ασύγχρονης εξ
αποστάσεως διδασκαλίας και προβαίνει σε τυχόν επιστημονικές, διδακτικές και τεχνικές διορθώσεις,».
Κατά τα λοιπά, ισχύει η υπό στοιχεία 109649/ΓΔ4/
24.09.2024 υπουργική απόφαση «Συγκρότηση και αρμοδιότητες Επιστημονικής Επιτροπής» (Β’ 5369).
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 4 Φεβρουαρίου 2025
Ο Υπουργός
Η Υφυπουργός
ΚΥΡΙΑΚΟΣ ΠΙΕΡΡΑΚΑΚΗΣ
ΖΩΗ ΜΑΚΡΗ
Ι
Αριθμ. 15/2025
(2)
Έγκριση υπερωριακής απασχόλησης των διοικητικών υπαλλήλων της Σιβιτανιδείου Δημόσιας
Σχολής Τεχνών και Επαγγελμάτων κατά το έτος
2025.
Η ΕΚΤΕΛΕΣΤΙΚΗ ΕΠΙΤΡΟΠΗ
ΤΗΣ ΣΙΒΙΤΑΝΙΔΕΙΟΥ ΔΗΜΟΣΙΑΣ ΣΧΟΛΗΣ
ΤΕΧΝΩΝ ΚΑΙ ΕΠΑΓΓΕΛΜΑΤΩΝ
Έχοντας υπόψη:
1. Την παρ. 1 του άρθρου 20 του ν. 4354/2015 (Α’ 176).
2. Την υπ’ αρ. 28/22-01-2025 απόφαση του Διοικητικού Συμβουλίου της Σιβιτανιδείου Σχολής «Παροχή
εξουσιοδότησης προς την Εκτελεστική Επιτροπή της
Σ.Δ.Σ.Τ.Ε. για έγκριση υπερωριακής απασχόλησης των
διοικητικών υπαλλήλων της Σ.Δ.Σ.Τ.Ε. κατά το έτος 2025»,
με την οποία εξουσιοδότησε την Εκτελεστική Επιτροπή
της Σιβιτανιδείου Σχολής για την έγκριση υπερωριακής
απασχόλησης των διοικητικών υπαλλήλων της Σ.Δ.Σ.Τ.Ε.
κατά το έτος 2025, κατ’ εφαρμογή του άρθρου 20 παρ. 1
του ν. 4354/2015 (Α’ 176) και τηρουμένων των όρων που
τίθενται με τη διάταξη αυτή.
3. Την υπ’ αρ. 13884/03-12-2024 εισήγηση της Διεύθυνσης Διοικητικών Υπηρεσιών και της Διεύθυνσης
Οικονομικών Υπηρεσιών της Σιβιτανιδείου Σχολής
«Υπερωριακή απασχόληση διοικητικών υπαλλήλων της
Σιβιτανιδείου Σχολής κατά το έτος 2025».
4. Το γεγονός ότι στη Σιβιτανίδειο Σχολή λειτουργούν
4 Επαγγελματικά Λύκεια (3 πρωινά και 1 απογευματινό,
ΣΑΕΚ, ΚΔΒΜ ΣΔΣΤΕ, φοιτούν 2.500 μαθητές/καταρτιζόμενοι και υπηρετούν 350 εκπαιδευτικοί περίπου και
προκειμένου να καλυφθούν οι πραγματικές, εποχιακές, έκτακτες και επείγουσες ανάγκες που προκύπτουν
εξαιτίας της ανάγκης διεκπεραίωσης εντός απολύτως
καθορισμένων χρονικών ορίων, θεμάτων που αφορούν
τους μαθητές/καταρτιζόμενους καθώς και τους εκπαιδευτικούς, όπως έκδοση αποτελεσμάτων, συλλογή μη-
χανογραφικών δελτίων, εγγραφές μαθητών καθώς και
σπουδαστών Σ.Α.Ε.Κ., πρόσληψη εκπαιδευτών Σ.Α.Ε.Κ.,
πρόσληψη προσωρινών αναπληρωτών εκπαιδευτικών
καθώς και απολύσεις αυτών, έκδοση διοικητικών πράξεων μόνιμου και έκτακτου προσωπικού, εφαρμογή της
διαδικασίας κινητικότητας των υπαλλήλων μέσω ΕΣΚ,
έκδοση ενταλμάτων για μισθοδοσίες, πληρωμές προμηθευτών, οικονομική παρακολούθηση προγραμμάτων
Erasmus (βασικές δράσεις ΚΑ1, ΚΑ2 κ.λπ.), έκδοση ενταλμάτων συμμετεχόντων, πληρωμές τρίτων και φορέων
εξωτερικού, οικονομική διαχείριση του Ν.Π.Δ.Δ. κ.λπ.,
είναι επιτακτική η ανάγκη για εργασία του υπάρχοντος
διοικητικού πέραν του υποχρεωτικού του ωραρίου
(υπερωριακή απασχόληση). Όλες αυτές οι εργασίες σε
συνδυασμό μάλιστα και με το γεγονός ότι το υπάρχον
διοικητικό προσωπικό καλείται να αντιμετωπίσει και τις
προκλήσεις της εποχής μας για συνεχή επιμόρφωση,
κατάρτιση και συμμετοχή στη σωστή λειτουργία των
μηχανογραφικών εφαρμογών (ΔΙΑΥΓΕΙΑ, ΕΡΓΑΝΗ, Πρόγραμμα διαχείρισης Erasmus, πρόγραμμα ΟΠΣ για το
Πρόγραμμα Δημοσίων Επενδύσεων κ.λπ.) απαραίτητων
προϋποθέσεων για την άρτια λειτουργία συνολικά του
Σιβιτανιδείου Ιδρύματος.
5. Το γεγονός ότι η Σιβιτανίδειος Σχολή συμμετέχει ως
εξεταστικό κέντρο Θεωρητικού και Πρακτικού Μέρους,
για τις εξετάσεις Πιστοποίησης Αρχικής Επαγγελματικής Κατάρτισης του Ε.Ο.Π.Π.Ε.Π., των Αποφοίτων των
Ινστιτούτων Επαγγελματικής Κατάρτισης (Ι.Ε.Κ.) και των
Σχολών Επαγγελματικής Κατάρτισης (Σ.Ε.Κ.).
6. Την υπ’ αρ. πρωτ. 1218/11-02-2025 βεβαίωση της
Διεύθυνσης Οικονομικών, σχετικά με την πρόβλεψη
πιστώσεων στον τακτικό προϋπολογισμό της Σιβιτανιδείου Σχολής για το έτος 2025, για την υπερωριακή
απασχόληση των διοικητικών υπαλλήλων της Σιβιτανιδείου Σχολής.
7. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρησης στο ΕΜΔΔ -ΜΙΤΟΣ, αποφασίζει:
Εγκρίνει την εφαρμογή των διατάξεων του άρθρου 20
παρ. 1 του ν. 4354/2015 (Α’ 176), προκειμένου να είναι δυνατή η υπερωριακή απασχόληση των διοικητικών υπαλ-
λήλων της Σιβιτανιδείου Σχολής κατά το έτος 2025, έως
240 ώρες για κάθε υπάλληλο (120 ώρες/εξάμηνο), πέραν
των ωρών της υποχρεωτικής εργασίας, προκειμένου να
καλυφθούν εποχιακές, επείγουσες και έκτακτες ανάγκες
της Σιβιτανιδείου Σχολής, για τους διοικητικούς υπαλλήλους των κλάδων ΠΕ, ΤΕ, ΔΕ και ΥΕ, μόνιμους και με
σχέση εργασίας Ιδιωτικού Δικαίου Αορίστου Χρόνου και
τους αποσπασμένους εκπαιδευτικούς και ειδικότερα από
τη δημοσίευση της παρούσας έως και την 31/12/2025.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 613/14.02.2025
Οι Προϊστάμενοι Διεύθυνσης και οι Προϊστάμενοι Τμημάτων οφείλουν να βεβαιώνουν τον αριθμό των συμμε-
τεχόντων υπαλλήλων και των ωρών απασχόλησης για
τον καθένα προς τη Διεύθυνση Οικονομικών Υπηρεσιών και τη Γενική Διεύθυνση της Σιβιτανιδείου Σχολής.
Η δαπάνη θα καλυφθεί από τις εγγεγραμμένες πιστώσεις
του ΚΑΕ 0261 του τακτικού προϋπολογισμού της Σιβιτανιδείου Σχολής έτους 2025 και θα ανέρχεται στο ποσό
των εξήντα τριών χιλιάδων τριακοσίων σαράντα ευρώ
και ογδόντα λεπτών (63.340,80 €). (βεβαίωση της Διεύθυνσης Οικονομικών της Σιβιτανιδείου Σχολής υπ’ αρ.
1218/11-02-2025).
Η απόφαση αυτή να δημοσιευθεί στην Εφημερίδα της
Κυβερνήσεως.
Καλλιθέα, 6 Φεβρουαρίου  2025
Η Πρόεδρος
ΜΑΡΙΑ ΔΕΣΠΟΙΝΑ ΒΕΝΙΖΕΛΟΥ
Ι
Αριθμ. 2131.13/63/2025
(3)
Απαγόρευση πρόσδεσης στα ναύδετα (77 ρεμέτζα) στο «Παλαιό Λιμάνι» Σπετσών του Δήμου
Σπετσών.
Ο ΛΙΜΕΝΑΡΧΗΣ ΣΠΕΤΣΩΝ
Έχοντας υπόψη:
1. Τις διατάξεις:
α) Της παρ. α’ του άρθρου 141 του ν.δ. 187/1973 «Περί
Κώδικος Δημοσίου Ναυτικού Δικαίου» (Α’ 261), όπως τροποποιήθηκε και ισχύει,
β) του άρθρου 9, της παρ. 1 του άρθρου 11 και του
άρθρου 295 της υπ’ αρ. 606/1978 υπουργικής απόφασης
«Περί Εγκρίσεως Γενικού Κανονισμού Λιμένα Σπετσών»
(Β’ 462).
2. Το υπ’ αρ. 57537/20-05-2024 έγγραφο Κτηματικής
Υπηρεσίας Πειραιά και Δυτικής Αττικής/Τμήμα β’ - Αιγιαλού και Παραλίας, μετά του με υπ’ αρ. 72/20-05-2024
πρωτοκόλλου Κατεδάφισης-Απομάκρυνσης των αυθαιρέτων κατασκευών (εισερχόμενο στην Υπηρεσία την
22-08-2024 με Α.Π.: 1957/2024).
3. Την ανάγκη λήψης μέτρων για τη διασφάλιση της
πρόληψη και αποφυγή ατυχημάτων, την ασφαλή ναυσιπλοΐα, την προστασία του θαλάσσιου περιβάλλοντος
και την τήρηση της δημόσιας τάξης και ασφάλειας στη
θαλάσσια περιοχή του «Παλαιού Λιμένα» της νήσου
Σπετσών, λόγω του περιορισμένου χώρου εντός αυτού.
4. Το γεγονός ότι από τις διατάξεις της παρούσας δεν
προκαλείται δαπάνη σε βάρος του κρατικού προϋπολογισμού.
5. Το γεγονός ότι οι διατάξεις της παρούσας δεν αφορούν σε διοικητική διαδικασία, για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ, αποφασίζουμε:
1. Την απαγόρευση πρόσδεσης στα ναύδετα (77 ρεμέτζα) στο «Παλαιό Λιμάνι» Σπετσών του Δήμου Σπετσών
(ως επισυναπτόμενο Παράρτημα), κάθε είδους σκάφους,
ανεξαρτήτως σημαίας και τεχνικών χαρακτηριστικών.
2. Ο ανωτέρω περιορισμός δεν επηρεάζει τη διέλευση
Ε/Γ-Τ/Ρ πλοίων, Ε/Γ-Τ/Ρ-Θαλάσσιων Ταξί και Σκαφών Αναψυχής. Οι κυβερνήτες των ως άνω σκαφών υποχρεούνται
να τηρούν τις ισχύουσες διατάξεις περί ασφάλειας ναυσιπλοΐας και προστασίας του θαλάσσιου περιβάλλοντος.
3. Οι παραβάτες της παρούσας, ανεξαρτήτως από τις
τυχόν συντρέχουσες αστικές, ποινικές και πειθαρχικές ευθύνες κατά την ισχύουσα νομοθεσία, υπόκεινται και στις
κυρώσεις του άρθρου 157 του Κώδικα Δημοσίου Ναυτικού Δικαίου, που κυρώθηκε από το ν.δ. 187/1973 (Α’ 261).
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 613/14.02.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 613/14.02.2025
Η απόφαση αυτή να δημοσιευθεί στην Εφημερίδα της Κυβερνήσεως.
Σπέτσες, 20 Ιανουαρίου 2025
Ο Λιμενάρχης
ΠΑΝΑΓΙΩΤΗΣ ΜΑΡΙΔΑΚΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 613/14.02.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20250200613.pdf | Tokens: 14156]